เรื่องร้องเรียน: ปัญหาควันจากการเผาขยะ ของโรงกำจัดขยะอ่อนนุช
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ ภายในโรงงานเตาเผามูลฝอยติดเชื้อเมื่อวันที่ 18 มกราคม 2566 เวลา 09.00 น. ซึ่งบริษัทกรุงเทพธนาคม จำกัด เป็นผู้รับจ้างเก็บขนและกำจัดมูลฝอยติดเชื้อ มีโรงงานเตาเผาติเชื้อ จำนวน 3 โรงประกอบด้วย 1. โรงงานเตาเผามูลฝอยติดเชื้อ 1 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 30 ตันต่อวัน 2. โรงงานเตาเผามูลฝอยติดเชื้อ 2 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 20 ตันต่อวัน 3. โรงงานเตาเผามูลฝอยติดเชื้อ 3 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 30 ตันต่อวัน  รับมูลฝอยติดเชื้อที่ปกปิดมิดชิดจากสถานพยาบาลในเขตกรุงเทพมหานคร กำจัดมูลฝอยติดเชื้อด้วยวิธีการเผาด้วยความร้อนสูง เป็นระบบ 2 ห้องเผาไหม้ ห้องเผาที่ 1 อุณหภูมิไม่น้อยกว่า 760 องศาเซลเซียส ควันที่เกิดจากการเผาไหม้จากห้องเผาที่ 1 จะส่งไปกำจัดในห้องเผาไหม้ที่ 2 ด้วยอุณหภูมิไม่น้อยกว่า 1,000 องศาเซลเซียส ใช้แก็ส LPG เป็นเชื้อเพลิง โรงงานเตาเผามูลฝอยติดเชื้อ 1 มีระบบบำบัดอากาศเสียแบบสเปรย์น้ำ ส่วนโรงงานเตาเผามูลฝอยติดเชื้อ 2 และ 3 มีระบบลดอุณหภูมิและระบบบำบัดอากาศเสีย 3 ขั้นตอน คือ หอลดกรด(Wet Scrubber) ผงถ่านกัมมันต์ (Activated Carbon) และถุงกรอง (Bag Filter) มีการติดตั้งระบบติดตามการตรวจวัดมลพิษที่ปล่องแบบต่อเนื่อง โรงงานเตาเผามูลฝอยติดเชื้อ 2 และ 3 มีระบบบำบัดอากาศเสียที่มีประสิทธิภาพสูงจึงไม่ก่อให้เกิดมลพิษทางอากาศ โรงงานเตาเผามูลฝอยติดเชื้อ 1 มีระบบบำบัดอากาศเสียขั้นตอนเดียว จึงอาจมีประสิทธิภาพต่ำกว่า อาจส่งผลทำให้มีปัญหาเขม่าควันจางๆที่เกิดจากโรงงานเตาเผามูลฝอยติดเชื้อ 1 หากมีเขม่าควันที่เกิดขึ้นจำนวนมากนั้นส่วนใหญ่เกิดจากสาเหตุ 2 ประการ ดังนี้ 	ประการที่ 1. มูลฝอยติดเชื้อที่ป้อนเข้าห้องเผาไหม้ให้ค่าความร้อนที่สูงมากและก่อให้เกิดเขม่าควันมาก เช่น ถุงมือยางทางการแพทย์ ขอดพลาสติก รวมถึงสารเคมีต่างๆที่ใช้ในการรักษาผู้ป่วย เป็นต้น ทำให้เกิดเขม่าควันจำนวนมากได้ในบางช่วงเวลา 		ประการที่ 2.  เกิดจากระบบไฟฟ้าขัดข้องชั่วขณะ เมื่อระบบไฟฟ้าที่จ่ายให้กับโรงงานเตาเผามูลฝอยติดเชื้อเกิดขัดข้องทำให้ระบบป้องกันทางไฟฟ้าตัดการทำงาน ส่งผลให้ทุกระบบของโรงงานเตาเผามูลฝอยติดเชื้อหยุดการทำงานรวมถึงระบบบำบัดอากาศเสียที่เกิด...
ความเห็นของผู้แจ้ง: ไม่ได้รับการแก้ไขปัญหาค่ะ เนื่องจากยังมีควันจากการเผาขยะ ส่งกลิ่นรบกวนตลอดเวลาค่ะ
พื้นที่: แขวงประเวศ เขตประเวศ กรุงเทพมหานคร